1. Geoterminės energijos įrenginys, apimantis žemyn (4) ir aukštyn (3) einančius vamzdžius, įstatytus į gręžinį, vienpusiškai uždarus (13) tik iš žemės paviršiaus (2) pusės, kurie užpildyti skystąja termine medžiaga ir sujungti vienas su kitu šilumokaičiu (6) gręžinio (1) gilumoje, kur žemyn einančiame vamzdyje (4) įrengtas bent vienas ar keli nuoseklieji mechaniniai atbuliniai vožtuvai (12), ir žemyn einančiame vamzdyje (4) ant žemės paviršiaus (2) taip pat įrengtas terminę medžiagą bei jos kondensatą žemyn stumiantis siurblys (5) ir aukštyn einančio vamzdžio (3) gale ant žemės paviršiaus (2) prijungta garo turbina (7), kuri, savo ruožtu, sujungta su minėtu siurbliu (5) vamzdžiu ir garo kondensatoriumi (9) išmetamajam garui, perėjusiam per turbiną (7) kondensuoti bei tiekti į siurblį (5), b e s i s k i r i a n t i s tuo, kad aukštyn einančio vamzdžio (3) galas sujungtas su turbina (7) impulsiniu greitintuvu, sudarytu iš reguliuojamojo vožtuvo (10), pritaikytu terminės medžiagos fazei keisti iš skystosios į dujinę, valdymo įtaiso, kuris reguliuoja vožtuvo (10) atidarymo bei uždarymo trukmę ir dažnį terminės medžiagos garo virpėjimui rezonansiniu dažniu sukelti, ir link turbinos nukreiptą antgalį (11), kuris greitina terminės medžiagos garo, kuris purškiamas per vožtuvą (10), srautą.

2. Geoterminės energijos įrenginys pagal 1 punktą, b e s i s k i r i a n t i s tuo, kad minėtas antgalis (11) yra Lavalio antgalis.

3. Geoterminės energijos įrenginys pagal 1 punktą, b e s i s k i r i a n t i s tuo, kad impulsinis greitintuvas aukštyn einančio vamzdžio (3) gale yra elektromagnetiniu arba elektromechaniniu būdu valdomas vožtuvas.

4. Geoterminės energijos įrenginys pagal 1 punktą, b e s i s k i r i a n t i s tuo, kad turbina (7) aukštyn einančio vamzdžio (3) gale yra kondensacinio tipo garo turbina (7).

5. Geoterminės energijos įrenginys pagal 1 punktą, b e s i s k i r i a n t i s tuo, kad kaip terminė medžiaga naudojama žemos garavimo temperatūros medžiaga, pvz., izobutanas arba izobutano ir izopentano mišinys.